Diari Oficial de la Generalitat Valenciana


Sumari del DOGV 7500, del 08-04-2015 (2015/2846)

RESOLUCIÓ d'11 de març de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 007/15-EAE Alzira, 008/15-EAE Bétera, 009/15-EAE Higueruelas.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7500

Data del DOGV
:   08-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2846


Data del document
:   11-03-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Alzira
    * Higueruelas
    * Bétera
    * impacte ambiental

RESOLUCIÓ d'11 de març de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 007/15-EAE Alzira, 008/15-EAE Bétera, 009/15-EAE Higueruelas. [2015/2846]  
De conformitat amb l'article 51.7 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 007/15-EAE Alzira, 008/15-EAE Bétera, 009/15-EAE Higueruelas.  
  
  
«Informe ambiental i territorial estratègic  
Expedient: 007/5766-TXR.  
Títol: modificació puntual E pla parcial sector Tulell d'Alzira.  
Promotor: Ajuntament d'Alzira.  
Autoritat substantiva: Ajuntament d'Alzira i Comissió Territorial d'Urbanisme.  
Localització: Alzira (València).  
La comissió ambiental va adoptar un acord sobre la necessitat de sotmetre a avaluació ambiental estratègica la modificació puntual E pla parcial sector Tulell d'Alzira, en la sessió realitzada el 27 de febrer de 2015.  
Documentació presentada  
Amb data 19 de gener de 2015, ha tingut entrada en la Direcció General d'Avaluació Ambiental i Territorial la modificació puntual E pla parcial sector Tulell d'Alzira, i sol·licita informe.  
La documentació, remesa pel Servici Territorial d'Urbanisme, i presentada en format digital, la formen:  
- Projecte de modificació puntual E pla parcial sector Tulell d'Alzira.  
- Estudi d'integració paisatgística.  
A esta s'adjunta còpia en paper dels informes emesos pel Servici d'Infraestructura Verda i Paisatge (17.10.2014), pel Servici d'Infraestructures de la Conselleria d'Educació, Cultura i Esport (17.09.2014) i pel Servici d'Ordenació del Territori de la Direcció General d'Avaluació Ambiental i Territorial (18.12.2014).  
  
Planejament vigent  
El planejament vigent en el municipi d'Alzira correspon al Pla General de 2002, aprovat definitivament per la Comissió Territorial d'Urbanisme de València en sessió de data 21 de desembre de 2001 (BOP 05.07.2002; DOCV 14.08.2002). Este acord deixava en suspens la proposta per al sector Tulell, que va ser aprovat, quant a l'ordenació estructural, per la Comissió Territorial d'Urbanisme de València en data 16 d'abril de 2003.  
El pla parcial de millora del sector Tulell, que establia l'ordenació detallada, va ser aprovat definitivament per l'Ajuntament en sessió plenària de data 29 de juny de 2005 (BOP 15.10.2005). Posteriorment, algunes de les seues illes de cases han sigut objecte d'estudi de detall i ha patit diverses modificacions A, B, C i D totes elles d'aprovació municipal, segons s'indica en la documentació presentada.  
El pla general està en tràmit de revisió (expedient núm. 35/8039-WGN), havent-se emés el 21 de gener de 2010 document de referència. En la proposta de revisió de planejament el sector PPR10 Tulell es considera sector ja urbanitzat i es classifica com a urbà.  
  
Antecedents de la modificació  
En la documentació presentada s'assenyala que les obres públiques d'urbanització han sigut executades, com a desenrotllament del PAI aprovat al seu dia (sessió plenària de 16.12.2005), que s'han rebut i que la modificació plantejada no incidix en estes.  
Objecte i justificació de la modificació puntual  
L'objecte d'esta modificació, de caràcter puntual, és el canvi de qualificació d'una part de la parcel·la dotacional cultural (DEC-3), reservada en el sector Tulell, a dotacional escolar (SED-E-23). La parcel·la afectada forma part de la xarxa dotacional estructural i la part objecte de modificació passa a integrar-se en la xarxa de dotacions públiques del sector. Amb això, es pretén ampliar el sòl dotacional d'ús escolar i possibilitar la implantació de nous centres docents, atesa la demanda existent i les exigències de la normativa sectorial. No obstant això, no es renuncia a l'ús dotacional cultural que es manté en la resta de la parcel·la. La parcel·la DEC-3 té una superfície de 19.286 m² dels quals són objecte de modificació 8.017 m² per a destinar-los a ús escolar; la resta (11.269 m²) mantenen l'ús cultural.  
La parcel·la afectada es troba en el sector Tulell d'Alzira, àmbit ubicat al nord-oest del nucli urbà residencial i contigu al riu Xúquer, i queda delimitada per zona verda i per l'avinguda Adrián Campos Suñer al nord, per carrer en projecte, núm. 5 i 7, al sud, per zona verda i carrer en projecte, núm. 5, a l'est i per l'avinguda Adrián Campos Suñer a l'oest.  
No s'incorpora un estudi d'alternatives, però s'indica que l'emplaçament de l'ús educatiu en la parcel·la objecte de modificació es justifica en les condicions específiques de parcel·la que exigix la legislació sectorial i en que, en l'àmbit del sector Tulell, esta parcel·la dotacional és l'única sense consolidar que té les dimensions mínimes exigibles.  
També es ressenya la seua situació cèntrica respecte del nucli urbà i la ubicació del poliesportiu al costat d'esta.  
Possibles efectes sobre el medi ambient  
Una vegada realitzada l'anàlisi tècnica de la documentació presentada, incloent-hi els informes, i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació proposada no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i l'edificació del sòl.  
No obstant això, consultada la cartografia del Sistema Nacional del Zones Inundables (SNZI) s'observa que l'àmbit objecte de modificació queda ubicat en sòl urbà amb risc d'inundació que exigix atendre el que establix el PATRICOVA.  
Consultes  
La Direcció General d'Avaluació Ambiental i Territorial no sotmet a consultes de les administracions públiques afectades atés que, junt amb la documentació remesa, han sigut enviats els informes rebuts per la direcció territorial, per la qual cosa estos s'assimilen a les consultes de l'article 51.1 de la LOTUP:  
  
Informe Administració consultada  
17.10.2014  
18.12.2014 CITMA. Subdirecció General d'Ordenació, Planificació i ATE.  
  
Servici d'Infraestructura Verda i Paisatge  
Servici d'Ordenació del Territori  
17.09.2014 Conselleria d'Educació, Cultura i Esport. SA d'Educació i Formació. Servici d'Infraestructures  
  
  
Els informes emesos es publicaran en la pàgina web de la Conselleria d'Infraestructures, Territori i Medi Ambient, www.cma.gva.es/eae, junt amb l'informe ambiental i territorial estratègic.  
Valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta a les administracions públiques afectades la les quals fan referència els articles 48.d i 51.1 de la LOTUP.  
Paisatge:  
De conformitat amb el que establix l'article 6 de la Llei 5/2014, LOTUP, el paisatge s'integrarà en totes les polítiques sectorials que hi incidisquen i, en concret, en la planificació territorial i urbanística, i actuarà com a criteri condicionant en a la implantació d'usos, activitats i infraestructures, la gestió i conservació d'espais naturals i la conservació i posada en valor d'espai culturals.  
El 17 d'octubre de 2014, el Servici d'Infraestructura Verda i Paisatge emet un informe favorable a l'estudi d'integració paisatgística que acompanya la modificació puntual E pla parcial sector Tulell en compliment del que establix la LOTUP i el RPJECV.  
Risc d'inundació:  
El pla d'acció territorial sobre prevenció del risc d'inundació (PATRICOVA), aprovat per acord del Consell de 28 de gener de 2003, establix en sòl urbà afectat per risc d'inundació condicions per a l'adequació de l'edificació i infraestructures.  
Tal com assenyala el Servici d'Ordenació de Territori en el seu informe de 18 de desembre de 2014, després d'analitzar les cartografies sobre risc d'inundació previstes en el PATRICOVA, l'àmbit de la modificació està afectat per risc 4 i l'actuació està en un àmbit de sòl urbà, ja que el sector Tulell està completament urbanitzat. Regix, en conseqüència, l'article 24 de la normativa urbanística del PATRICOVA, que exigix que els ajuntaments verifiquen la incidència del risc i imposen, quan siga procedent, condicions a les futures edificacions.  
  
Respecte de les condicions especifiques en matèria d'inundabilitat que l'Ajuntament proposa per a la seua inclusió en l'article 2.5.4 de les normes urbanístiques, i que prenen com a referència el PATRICOVA, es ressalta la cautela addicional imposada d'exigir 1,80 m per a la situació del forjat de planta baixa.  
El Servici d'Ordenació del Territori conclou en l'informe mencionat que la modificació puntual E pla parcial sector Tulell es troba afectada per este risc i és compatible amb les determinacions normatives del PATRICOVA.  
Educació:  
La Conselleria d'Educació, Cultura i Esport (Servici de Planificació Educativa i Servici d'Infraestructures) informa que la demanda educativa de places d'Infantil (41) i Primària (82) que genera el desenrotllament del sector Tulell es pot atendre amb un centre de perfil 3I+6P, reservant una parcel·la de 4.500 m², però que la parcel·la proposada en la modificació de 8.017 m² permetrà la construcció d'un centre de perfil 6I+12P per a atendre part de la demanda existent en els centres actuals. La demanda de places d'ensenyança secundària (55 d'ESO, 27 de Batxiller i cicles formatius) podrien atendre's, en principi, en els IES de la localitat.  
La Conselleria d'Educació, Cultura i Esport (Servici de Planificació Educativa i Servici d'Infraestructures) emet un informe favorable a la modificació puntual E pla parcial sector Tulell d'Alzira, condicionat al fet que la parcel·la qualificada com a equipament d'ús educatiu complisca els requisits i les normes urbanístiques establides en el Decret 104/2014, de 4 de juliol, del Consell, pel qual s'aprova la norma tècnica en matèria de reserves dotacionals educatives.  
  
Consideracions jurídiques:  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons el que establix l'article 51.2 de la LOTUP, per considerar, d'acord amb els criteris de l'annex VIII d'esta llei, que la modificació puntual E pla parcial sector Tulell d'Alzira avaluada no establix marc per a projectes i altres activitats subjectes a avaluació d'impacte ambiental; que no incidix en el model territorial ni afecta els objectius de qualitat ambiental o el desenrotllament equilibrat del territori; que el seu desenrotllament no té incidència en la gestió directa de residus o la protecció dels recursos hídrics ni genera problemes ambientals significatius ni provoca efectes en el patrimoni cultural, espais naturals, àrees o paisatges amb rangs de protecció reconeguts en els àmbits nacional, comunitari o internacional, i, tenint en compte els informes emesos, es pot concloure que la modificació puntual E no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb el que s'ha exposat, es proposa:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual E pla parcial sector Tulell d'Alzira, d'acord amb els criteris de l'annex VIII de la LOTUP, per no tindre efectes significatius sobre el medi ambient, per tant, correspon continuar la tramitació de la modificació d'acord amb la seua normativa sectorial.  
Segons el que establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera aprovat la modificació en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què fa referència l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista d'això, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat de la modificació puntual E pla parcial sector Tulell d'Alzira per considerar que no té efectes significatius en el medi ambient.  
  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i als efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 27 de febrer de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Expedient: 008/3455-URE.  
Títol: Modificació del Pla General en la parcel·la Hospital Psiquiàtric.  
Promotor: Ajuntament de Bétera.  
Autoritat substantiva: Comissió Territorial d'Urbanisme i Ajuntament de Bétera.  
Localització: Bétera (València).  
La Comissió Ambiental va adoptar un acord sobre la necessitat de sotmetre a avaluació ambiental estratègica la Modificació del Pla General en la parcel·la Hospital Psiquiàtric de Bétera, en la sessió realitzada el 27 de febrer de 2015.  
En data 20 de gener de 2015, ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial una sol·licitud d'inici de l'avaluació ambiental i territorial estratègica de la modificació del Pla General del municipi de Bétera en la parcel·la Hospital Psiquiàtric, acompanyada de l'esborrany d'esta modificació.  
Documentació presentada  
El Servici Territorial d'Urbanisme de València remet al Servici d'Avaluació Ambiental Estratègica la documentació relativa a la modificació del Pla General del municipi de Bétera en la parcel·la Hospital Psiquiàtric, consistent en un esborrany de la modificació i un document inicial estratègic, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). La documentació es presenta en format digital i en paper.  
Planejament vigent  
El planejament municipal vigent consistix en un pla general aprovat definitivament per la Comissió Territorial d'Urbanisme el 29 de març de 2000 (BOP 07.07.2000 i DOCV 02.10.2000). Este pla general es va sotmetre a avaluació ambiental i va obtindre la declaració d'impacte ambiental en data 22 de febrer de 2000 (expedient 545/99-AIA).  
Modificació puntual: justificació, objecte i àmbit  
Objecte. Segons s'indica en la documentació presentada: «L'objecte d'esta modificació puntual del vigent pla general de Bétera, [?] és el de completar la redacció dels articles 112 i 113 de la Normativa Urbanística del Pla General referida als grans equipaments públics, en concret l'Hospital Psiquiàtric, ja que en la redacció actual podria considerar-se que queden fora d'ordenació els edificis d'este i del Campament Militar que disposen de més de tres plantes, perquè encara que en un primer paràgraf de l'art. 113 fa menció al fet que la seua ?edificabilitat serà la necessària per a l'exercici dels usos a què es destinen?, en el punt i seguit següent assenyala que ?l'alçària d'edificació no superarà les tres plantes?, sense determinar si fa referència a noves edificacions o a les ja existents, que superen esta alçària.»  
Justificació. Segons s'indica en la documentació presentada, la Diputació de València desitja escometre en l'edifici destinat a centre cívic de l'hospital psiquiàtric les obres de reforma necessàries per a adaptar-lo a seu del Consorci Provincial de Bombers, havent-hi ja firmat amb el consorci un conveni de cessió de la parcel·la. La diputació desitja que es regulen clarament les condicions urbanístiques de la parcel·la objecte de cessió.  
Àmbit. La parcel·la del centre social té una superfície de 6.881,39 m² segons alçament topogràfic i la superfície construïda actual és de 4.920,09 m²sostre i està qualificada pel pla com a pertanyent a la xarxa estructural de dotacions públiques. Per tant, és xarxa primària de l'ordenació estructural del pla.  
  
Localització de l'àrea  
Àmbit  
  
  
Possibles efectes sobre el medi ambient  
Una vegada realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació puntual proposada no presenta afeccions sobre el medi ambient, únicament afecta el sòl urbà del municipi, i, per tant, la modificació únicament incidirà sobre les determinacions que regulen el règim d'ús i edificació del sòl.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades.  
  
El Servici Territorial d'Urbanisme de València, en l'ofici de remissió de sol·licitud d'inici del procediment simplificat d'avaluació ambiental, de data 15 de gener de 2015, remet el seu informe respecte d'això.  
  
  
Data consulta Data informe Administració pública consultada  
03.02.15 19.02.15 SDG Ordenació, Planificació i ATE. Servici d'Infraestructura Verda i Paisatge  
03.02.15 26.02.15 SDG Ordenació, Planificació i ATE. Servici d'Ordenació del Territori  
- 15.01.15 Servici Territorial d'Urbanisme  
  
  
En contingut íntegre dels informes es podrà consultar en el lloc web: www.cma.gva.es/eae.  
  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta a les administracions públiques afectades a les quals fan referència els articles 48.d i 51.1 de la LOTUP.  
El Servici Territorial d'Urbanisme de València emet un informe en data 15 de gener de 2015, on manifesta que, des de la visió de les competències urbanístiques d'eixe servici, la modificació ara proposta no sembla que tindrà efecte significatiu sobre el medi ambient.  
No obstant això, el document urbanístic, per a la seua aprovació definitiva de conformitat amb el que disposa l'article 55 de la LOTUP, haurà de preveure la qualificació de la dotació segons la classificació general de dotacions públiques prevista en el punt 2.1 de l'annex IV de la LOTUP, i ha d'identificar, a més, el seu caràcter estructural d'acord amb el que preveu el punt 2.2 d'este.  
El 19 de febrer de 2015, el Servici d'Infraestructura Verda i Paisatge emet un informe en què indica: «Amb les modificacions previstes no s'alterarà ni el caràcter ni la percepció del paisatge existent, al mantindre's les característiques bàsiques de la configuració d'este, i s'estima que esta no tindrà una incidència significativa en el paisatge, per tant no serà necessària l'elaboració d'un instrument de paisatge.»  
El 26 de febrer de 2015, el Servici d'Ordenació del Territori emet un informe en què indica que: «L'actuació proposada no està afectada per risc d'inundació.»  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons el que establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació puntual avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no comporta afecció sobre elements del patrimoni natural i cultural i, tenint en consideració els informes emesos, es pot concloure que la modificació puntual no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb el que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del PGOU del municipi de Bétera, en la parcel·la hospital psiquiàtric, d'acord amb els criteris de l'annex VIII de la LOTUP, per no tindre efectes significatius sobre el medi ambient, així correspon continuar la tramitació de la modificació puntual d'acord amb la seua normativa sectorial.  
Segons indica l'informe del Servici Territorial d'Urbanisme de València, el document urbanístic, per a la seua aprovació definitiva de conformitat amb el que disposa l'article 55 de la LOTUP, haurà de preveure la qualificació de la dotació segons la classificació general de dotacions públiques prevista en el punt 2.1 de l'annex IV de la LOTUP, i haurà d'identificar, a més, el seu caràcter estructural d'acord amb el que preveu el punt 2.2 d'este.  
Segons el que establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera aprovat la modificació puntual en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què fa referència l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista d'això, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat de la modificació del pla general en la parcel·la hospital psiquiàtric de Bétera per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i als efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 27 de febrer de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Número d'expedient: 009/2609-LQC.  
Objecte: Modificació número 3 de les normes subsidiàries.  
Promotor: Ajuntament d'Higueruelas.  
Autoritat substantiva: Comissió Territorial d'Urbanisme.  
Localització: Higueruelas (València).  
La comissió ambiental va adoptar un acord sobre la necessitat de sotmetre a avaluació ambiental estratègica la Modificació número 3 de les normes subsidiàries d'Higueruelas, en sessió realitzada el 27 de febrer de 2015.  
En data 20 de gener de 2015, ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial sol·licitud d'inici de l'avaluació ambiental i territorial estratègica de la Modificació puntual número 3 de les normes subsidiàries d'Higueruelas, acompanyada de l'esborrany d'este pla.  
  
A) Documentació presentada  
La sol·licitud d'inici, remesa pel Servici Territorial d'Urbanisme de València, s'acompanya d'esborrany de la modificació, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). La documentació es presenta en format paper i digital.  
  
B) Planejament vigent  
El planejament municipal vigent són unes normes subsidiàries aprovades definitivament el 22 de desembre de 1993 per la Comissió Territorial d'Urbanisme.  
S'han tramitat dos modificacions puntuals. La primera fa referència a canvis en el sòl urbà i la segona fa referència a un canvi de qualificació del SNU, que passa de protegit a comú ús miner.  
Actualment es tramita el nou Pla General, del qual, el 19 de gener de 2012, s'ha emés el document de referència (expedient 032/10-EAE).  
  
C) Document inicial estratègic: descripció, objecte i justificació  
L'objecte de la modificació és la creació d'un sector de sòl urbanitzable industrial de 37.725 m² per mitjà de la reclassificació d'un sòl no urbanitzable amb protecció forestal i paisatgística.  
La superfície en qüestió es troba junt amb l'actual sòl urbà industrial i pretén permetre l'ampliació d'una indústria. Esta indústria compta en l'actualitat amb 280 treballadors i és un motor econòmic de la zona (com a referència el municipi tenia el 2013 512 habitants).  
  
En el sòl urbà industrial del municipi queda una illa de cases vacant d'uns 3.000 m² però no és suficient per a l'ampliació que es pretén dur a terme.  
En l'ordenació detallada aportada es destinen 16.574 m² a edificació i 11.374,5 m² a zones verdes. A més, en la zona sud es projecta un vial, que finalitza en una rotonda per a facilitar el canvi de sentit, amb una franja per a aparcament de vehicles pesants i turismes.  
Es preveu la construcció de tres naus en un període de dos anys.  
D) Document inicial estratègic: possibles efectes sobre el medi ambient  
A fi de minimitzar l'afecció visual i generar un espai de transició entre el medi urbà i rural es crearen zones verdes en les vores de l'actuació.  
Igual succeirà en la zona contigua amb el barranc de la Loma, part integrant de la infraestructura verda municipal. També es crearan passejos que promoguen la mobilitat sostenible, a peu o amb bicicleta.  
Es procurarà mantindre la topografia i utilitzar espècies arbòries autòctones que no desentonen amb l'entorn.  
El document descriu els efectes sobre la qualitat de l'aire, el sòl, la hidrologia, el medi biòtic, el clima, el patrimoni, les infraestructures, el paisatge i la socioeconomia.  
E) Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a la consulta de les administracions afectades següents:  
  
  
Consulta Informe Administració pública consultada  
04.02.15 09.02.15  
13.02.15  
11.02.15 CITMA: SDG Ordenació, Planificació i ATE. ETCV.  
CITMA: SDG Ordenació, Planificació i ATE. PAISATGE.  
CITMA: SDG Ordenació, Planificació i ATE. INUNDABILITAT  
 26.02.15 CITMA. DG Avaluació Ambiental i Territorial: ST Urbanisme.  
04.02.15 23.02.15 CITMA: DG de Medi Natural  
04.02.15 06.02.15 CITMA: DG de Qualitat Ambiental  
  
  
Nota: els informes rebuts es publicaran en la pàgina web www.cma.gva.es/eae junt amb este informe ambiental i territorial estratègic.  
  
En la documentació presentada s'aporten els informes obtinguts amb motiu de la tramitació del nou Pla General, on s'inclou el sector que ara es tramita. Els més significatius i que també són aplicables a esta modificació s'enumeren a continuació:  
  
Informe Administració pública consultada  
16.06.2014 Direcció General del Medi Natural  
01.07.2014 EPSAR  
16.07.2014 Confederació Hidrogràfica del Xúquer  
17.11.2014 Direcció Territorial d'Educació, Cultura i Esports  
  
  
F) Valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta a les administracions públiques afectades a les quals es referixen els articles 48.d i 51.1 de la LOTUP.  
- Paisatge: de conformitat amb el que establix la LOTUP, el paisatge actuarà com a criteri condicionant en la planificació territorial i urbanística. D'acord amb l'article 6 d'esta llei, els plans generals han de contindre un estudi de paisatge, el contingut del qual és el fixat en l'annex I d'esta.  
L'informe del Servici d'Infraestructura Verda i Paisatge, de 13 de febrer de 2015, assenyala que l'àmbit està dins del Paisatge de Rellevància Regional PRR-14 Llanos de Alpuente i Titaguas, i que és possible que tinga incidència en l'entorn, modificant el caràcter i la percepció actuals, més encara per la seua situació en la vora urbana i al costat d'elements de la infraestructura verda. Per tot això, caldrà l'elaboració d'un estudi d'integració paisatgística:  
«L'instrument de paisatge s'adaptarà a l'abast de l'actuació i al paisatge on esta s'ubica, i establirà criteris i directrius per al desenrotllament de l'ordenació detallada per mitjà de normes d'integració paisatgística referents al disseny i disposició de l'edificació, zones verdes i viari, que garantisquen una adequada vora urbana que haurà de tindre en compte la topografia i els abancalaments que hi ha, i que definisca una infraestructura verda urbana de qualitat connectada i integrada amb la infraestructura verda del territori, de conformitat amb l'article 78.1.n de l'Estratègia Territorial de la Comunitat Valenciana, aprovada pel Decret 1/2011, de 13 de gener, del Consell.»  
- Sòl forestal i patrimoni arbori monumental: la major part de l'àmbit s'inclou en un enclavament de la Forest d'Utilitat Pública E10V053. El PATFOR considera la zona situada en la llinda nord com a sòl forestal de caràcter estratègic.  
El Servici Territorial de Medi Ambient, per mitjà d'un informe de 23 de febrer de 2015, assenyala que l'accés i les xicotetes zones situades al nord-oest del sector s'inclouen dins de la Forest d'Utilitat Pública La Umbría, de titularitat municipal, i que, d'acord amb la legislació, estes forests són inalienables i no podran ser destinades a usos no forestals.  
- Espais de la Xarxa Natura 2000: en el terme es localitza la ZEPA Alto Turia i Sierra del Negrete, però no afecta l'àmbit objecte de modificació.  
Durant la tramitació del Pla General, la Direcció General del Medi Natural ha informat sobre que el planejament no afecta les espècies per les quals es va declarar la ZEPA.  
- Domini públic hidràulic: el límit oest del sector coincidix amb el llit d'un barranc. De l'informe emés per la Confederació Hidrogràfica del Xúquer el 20 d'octubre de 2010 amb motiu de la tramitació del document de referència es desprén que este llit és un afluent del barranc de la Loma i que no pertany al domini públic hidràulic.  
  
- Riscos ambientals i territorials:  
a) Inundació: (PATRICOVA) el Pla d'Acció Territorial sobre Prevenció del Risc d'Inundació va ser aprovat per Acord del Consell de 28 de gener de 2003. El SNU afectat per risc d'inundació no podrà ser objecte de reclassificació com a sòl urbà o urbanitzable, excepte en aquells municipis d'elevat risc (no és el cas) en els quals haurà de justificar-se, tindrà restriccions d'implantació i haurà d'orientar-se cap a llocs amb menor risc. Els usos previstos en l'article 22 tenen limitacions per a la seua implantació en el SNU si este té risc de 2 a 6.  
  
L'informe d'11 de febrer de 2015 del Servici d'Ordenació del Territori assenyala que l'actuació no està afectada per risc d'inundació d'acord amb les cartografies existents.  
b) Risc d'incendi forestal: en confrontar la zona nord amb sòl forestal hi ha risc de propagació d'incendis, per tant s'han d'adoptar mesures de protecció.  
En la documentació presentada s'indica que s'adopten les mesures adequades per a complir l'article 25 bis del ROGTU, l'art. 32 del PATFOR i el SI 5 del Codi Tècnic de l'Edificació.  
Per a complir el primer d'estos es projecta un camí de vora de 5 metres en els perímetres nord i oest, i se separa l'edificació 25 metres per mitjà d'una franja de zona verda. Amb independència que l'article 25 bis del ROGTU ha sigut derogat per la LOTUP, no s'ha justificat adequadament el seu compliment ja que la franja de zona verda pot ser major per a sòls industrials de risc alt o mitjà en funció dels vents més desfavorables i, a més, s'establixen unes condicions per a la vegetació de la zona verda.  
- Recursos hídrics: amb motiu de la tramitació del Pla General, la CHX ha emés un informe favorable als efectes previstos en l'article 25.4 de la Llei d'Aigües.  
No obstant això, s'indica que la concessió actual és de 71.297 m³/any, amb la qual es podria atendre la població residencial fins a l'any 2020. Indica que la proposta de Pla requerirà 104.325 m³/any per a ús residencial i 13.838 m³/any per a ús industrial.  
Indica a continuació que la resta de demandes no emparades per la concessió atorgada i el desenrotllament dels sectors quedarà condicionat a l'obtenció prèvia de la concessió corresponent. Els estats de les masses subterrànies és el següent:  
  
  
Nom massa subterrània Estat quantitatiu Estat químic (qualitatiu)  
080.123 Alpuente (\*) Bo Bo  
080.131 Llíria-Casinos Roín Roín. Contaminació nitrats  
080.132 Las Serranías Bo Bo  
  
  
(\*) La concessió actual, pou de l'Hocinillo, es localitza sobre esta massa d'aigua.  
  
La documentació aportada no fa una estimació dels requeriments hídrics de l'actuació. Analitzant les dades incloses en la documentació del Pla General actualment en tramitació i més concretament en el document «La justificació de la disponibilitat de recursos hídrics», redactat al desembre de 2013, es poden extraure les conclusions següents:  
  
S'indica que les necessitats del sector 2 (amb 89.978,20 m² d'ús industrial) són de 12.240 m³/any. Si el sector de la modificació 3 té 37.725 m², amb una regla de tres obtindríem que les seues necessitats hídriques són aproximadament de 5.130 m³/any.  
En eixe mateix estudi s'indica que la demanda actual és de 68.801 m³/any, per la qual cosa si sumem ambdós resultats obtindrem la demanda total necessària, 73.931 m³/any.  
Atés que la concessió actual és de 71.297 m³/any, s'observa que les necessitats del nou sector superen els cabals autoritzats per la Confederació Hidrogràfica del Xúquer, ja que tal com s'indica en el seu informe caldrien noves concessions suplementàries.  
En el mateix document s'assenyala que la capacitat de subministrament del pou podria aconseguir els 140.160 m³/any, per tant conclou que hi ha recursos hídrics suficients per a satisfer tota la demanda requerida pels creixements proposats en el Pla General, únicament que tota ella no està legalment autoritzada per la Confederació Hidrogràfica del Xúquer. Este document conclou que per a satisfer les demandes del Pla General a mitjà termini (2017-2020) seria necessari sol·licitar l'ampliació de la concessió, fins als 80.492 m³/any, de les instal·lacions actuals i que a més llarg termini (2020-2023) caldria un segon punt d'extracció.  
- Aigües residuals: les aigües residuals del municipi són tractades en l'EDAR Higueruelas de titularitat municipal i gestionada per la diputació.  
L'1 de juliol de 2014, l'EPSAR, amb motiu de la tramitació del Pla General, emet un informe relatiu a la capacitat del sistema de sanejament i depuració del Pla. L'EDAR està dissenyada per a tractar 150 m³/dia, i en l'actualitat l'influent és de 180 m³/dia. El desenrotllament de la proposta del Pla General produirà un increment de cabal de 28,48 m³/dia, superior a la capacitat admissible, per tant serà necessària la seua ampliació. No està inclosa esta actuació en el II Pla director de Sanejament i Depuració de la CV.  
Dins de la documentació del Pla General consta l'annex «Justificació de capacitat del sistema de sanejament i depuració d'aigües residuals». En este, s'indica que els excessos d'efluent que arriben a la depuradora procedixen de l'aigua de pluja ja que el sistema d'evacuació de les aigües és unitari en compte de separatiu (recomana que successivament s'implante este sistema en tot el municipi). A pesar d'això indica que en els períodes de temporada alta turística la seua capacitat actualment està superada. La proposta de Pla General arreplega una superfície per a ampliar l'EDAR i el seu annex arreplega les condicions que han de seguir les noves implantacions.  
- Gestió de residus: el Pla Integral de Residus de la Comunitat Valenciana (PIRCV) va entrar en vigor el 27 de juny de 2013 per mitjà de l'aprovació del Decret 81/2013, de 21 de juny, del Consell i té per objecte establir les disposicions necessàries per a l'ordenació material i territorial de les activitats de gestió de residus.  
El municipi s'inclou en la zona 4 del PIRCV. Les plantes de valorització de la zona se situen a Llíria i Caudete de las Fuentes, i l'abocador de rebutjos està a Caudete de las Fuentes.  
- Contaminació acústica: d'acord amb el que disposa l'article 25 de la Llei 7/2002, de Protecció Contra la Contaminació Acústica, en els instruments de planejament urbanístic s'haurà de preveure la informació i les propostes contingudes en els plans acústics municipals o, a falta d'això, en l'estudi acústic del seu àmbit.  
El 6 de febrer de 2015, el Servici de Protecció i Control Integrat de la Contaminació assenyala que és necessària l'elaboració d'un estudi acústic tal com s'ha realitzat, però que la veracitat del seu contingut és responsabilitat del tècnic redactor i de l'òrgan promotor de l'execució d'este.  
- Infraestructures lineals: els accessos al polígon actualment es produïxen des de la CV-345, gestionada per la diputació, i travessen una part del nucli urbà.  
A fi de disminuir el trànsit de vehicles pel nucli urbà, l'ajuntament ha firmat un conveni amb la diputació per a crear un nou accés des d'una rotonda de la CV-345 que connecte amb la part nord del nou sector.  
En la documentació s'aporta el traçat d'este nou accés, que diferix lleugerament quant a la forma però no quant a ubicació amb el grafiat en els documents del Pla General sotmés a informació pública. En qualsevol cas, serà el projecte el que finalment concrete el seu traçat definitiu.  
  
- Patrimoni Cultural Valencià: en la fitxa de planejament i gestió s'ha inclòs com a condicionant l'execució d'una prospecció arqueològica.  
- Incidència en l'Estratègia Territorial de la CV: el 9 de febrer de 2015 la Subdirecció General d'Ordenació, Planificació i ATE emet un informe en què assenyala l'elevat caràcter estratègic de l'actuació, ja que proposa la localització empresarial en territoris de l'interior, disminuïx el desequilibri territorial, augmenta les possibilitats d'ocupació i el manteniment de la població.  
- Urbanisme: l'1 de setembre de 2005 es va emetre declaració d'impacte ambiental a la Modificació núm. 2 de les NS (expedient 107/04-AIA). L'objecte d'esta era regularitzar la situació urbanística de diverses pedreres que ja hi havia en el terme municipal, per a la qual cosa es proposava canviar la qualificació del SNU protegit i convertir-la en SNU comú ús miner. No obstant això, esta proposta no va ser acceptada i en el primer condicionant de la DIA s'assenyalava que els terrenys inclosos dins de la Forest d'Utilitat Pública hauran de considerar-se sòl d'especial protecció forestal on s'hi permeta l'ús extractiu.  
  
A causa d'este condicionant, els terrenys objecte d'esta modificació tenen la qualificació de SNU protegit forestal-paisatgístic. En el document inicial s'argumenta que esta qualificació és errònia atés que el sòl no té característiques forestals i que per la nova definició del sòl forestal de l'article 3 de la Llei Forestal tampoc tindria esta consideració. No obstant això, tal com ja s'ha indicat en el paràgraf anterior, esta qualificació es va atorgar per estar dins de la forest d'utilitat pública.  
  
El 26 de febrer de 2015, el Servici Territorial d'Urbanisme emet un informe en què assenyala els condicionants que hauran de tindre's en compte en fases posteriors de tramitació. Entre altres, es referix als límits del sector, aprofitament tipus, equipaments o xarxa primària, entre altres.  
Tal com s'ha indicat respecte al nou pla general, s'ha emés un document de referència i en este es feia menció de la proposta de reclassificació dels sòls d'esta modificació, si bé llavors s'incloïen dins d'un sector industrial de majors dimensions. D'ell s'assenyalava que «haurà de redelimitar el sector pel seu costat oest, assegurant la preservació de la franja d'afecció del barranc i les seues característiques com a corredor verd».  
Finalment, en la proposta presentada en la modificació 3 no s'ha redelimitat el límit oest però, com ja s'ha indicat, no hi ha domini públic en eixa zona del barranc. Si que s'ha definit com a element de la infraestructura verda i s'ha ubicat una zona verda al costat d'este, planificant la seua accessibilitat com a zona de vianants o ciclista.  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
H) Acord  
Atenent el que establix l'article 51.2.b de la LOTUP, i ja que la modificació puntual no té efectes significatius en el medi ambient i el territori, sempre que es complisquen una sèrie de condicionants, se sotmet al procediment simplificat d'avaluació.  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual núm. 3 de les Normes Subsidiàries d'Higueruelas, d'acord amb els criteris de l'annex VIII de la LOTUP, per no tindre efectes significatius sobre el medi ambient sempre que es complisquen els condicionants descrits a continuació, i correspon continuar la seua tramitació d'acord amb la seua normativa sectorial:  
1) S'haurà de redelimitar el sector excloent la part inclosa en la forest d'utilitat pública, ja que esta ha de conservar el seu ús forestal. (S'adjunta annex gràfic).  
2) S'haurà de disposar de pronunciament favorable als efectes patrimonials previstos en l'article 11 de la Llei 4/1998, d'11 de juny, del Patrimoni Cultural Valencià.  
3) Prèviament a l'aprovació definitiva, caldrà obtindre l'informe favorable de la Confederació Hidrogràfica del Xúquer respecte a la suficiència de recursos hídrics.  
4) S'haurà d'elaborar un estudi d'integració paisatgística en els termes assenyalats en l'informe del Servici d'Infraestructura Verda i Paisatge de 13 de febrer de 2015. Este haurà de ser informat per l'esmentat servici abans de la seua aprovació definitiva.  
5) Per al projecte d'urbanització del sector, s'hauran de complir els condicionants assenyalats per l'EPSAR en el seu informe d'1 de juliol de 2014, elaborat amb motiu de la tramitació del Pla General.  
En el document de planejament hauran d'introduir-se els condicionants assenyalats per l'EPSAR i els inclosos en l'annex de la proposta de Pla General «Justificació de capacitat del sistema de sanejament i depuració d'aigües residuals» datada al desembre de 2013.  
  
6) Respecte a la franja de protecció de 25 metres contra el risc d'incendis forestals, s'haurà d'incloure en les fitxes del sector la necessitat que el projecte d'edificació complisca l'article 32 del PATFOR: «En el cas dels establiments industrials de risc mitjà i alt situats en llocs de vent fort, la discontinuïtat serà de cinquanta metres en el costat dels vents més desfavorables». Esta franja ha d'estar lliure de vegetació baixa i arbustiva, i, si és el cas, amb l'estrat arbori fortament aclarit i podat fins a 2/3 de l'alçària total de cada peu. S'haurà de sol·licitar, prèviament a l'aprovació del projecte d'urbanització, un informe el Servici Territorial de Medi Ambient, Secció Forestal, perquè verifique esta qüestió.  
  
En el camí perimetral de 5 metres que s'ha establit hauran de col·locar-se hidrants en llocs fàcilment accessibles, fora de llocs destinats a circulació i estacionament de vehicles, degudament senyalitzats d'acord amb la Norma UNE 23796 i distribuïts de tal manera que la distància entre ells mesurada per espais públics no siga major de 200 m. La xarxa hidràulica que abastix els hidrants ha de permetre el funcionament simultani de dos hidrants consecutius durant dos hores, cada un d'ells amb un cabal de 1.000 l/min i una pressió mínima de 10 m.c.a. (llevat que en el SI 5 del Codi Tècnic de l'Edificació s'exigisquen mesures més rigoroses).  
7) A fi de minimitzar l'afecció visual i generar un espai de transició entre el medi urbà i rural, el vial que delimita la llinda sud haurà d'incloure arbratge, introduïts en escocells, al llarg de tota la seua longitud.  
  
8) Prèviament a l'aprovació del projecte d'urbanització s'haurà d'estudiar el soroll que genera l'activitat industrial sobre els usos residencials situats al sud. Si se sobrepassen els nivells assenyalats en la Llei 7/2002, de Protecció contra la Contaminació Acústica, s'hauran d'implantar mesures correctores a base de pantalles vegetals.  
Segons el que establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera aprovat modificació puntual en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic que fa referència l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
D'acord amb això, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat de la Modificació Puntual núm. 3 de les Normes Subsidiàries d'Higueruelas per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i als efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
Annex gràfic  
  
  
València, 27 de febrer de 2015.- El secretari de la Comissió d'Avaluació Ambiental: José del Valle Arocas.»  
  
València, 11 de març de 2015.- El director general d'Avaluació Ambiental i Territorial: Juan Giner Corell.